text: El Bloc dels Viatges amb destinació a... Lisboa: d'octubre 2013
  Doclisboa'13: 11è. Festival Internacional de Cinema
  Potser molts de vosaltres no heu sentit parlar mai del Doclisboa, el festival internacional de cinema de Lisboa que arriba aquest any a la seva onzena edició entre els dies 24 d'octubre i 3 de novembre. Un espai on es proposa repensar el documental en les seves implicacions i potencialitats fent que la pel·lícula es presenti aquí com una pràctica que permet trobar noves formes de pensar i actuar en el món, assumint així una llibertat que implica una relació íntima entre l'art i la política.
  Doclisboa ens ofereix les pel·lícules que amb el temps ens ajudaran a entendre el món en què vivim, a reflexionar sobre les possibles alternatives i a descobrir les possibles forces de transformació i canvi.
  A més de consultar el programa d'aquest any 2013, molt interessant, podeu veure els programes d'edicions anteriors on destaquen moltes de les propostes presentades...